ddrg/super_eurlex huggingface dataset:
LV Eiropas Savienības Oficiālais Vēstnesis L 335/48

PADOMES VIENOTĀ RĪCĪBA 2006/867/KĀDP

(2006. gada 30. novembris),

ar ko groza Eiropas Savienības Uzraudzības misijas (ESUM) pilnvaras un pagarina to termiņu

EIROPAS SAVIENĪBAS PADOME,

ņemot vērā Līgumu par Eiropas Savienību un jo īpaši tā 14. pantu,

tā kā:

(1) Padome 2002. gada 25. novembrī pieņēma Vienoto rīcību 2002/921/KĀDP, ar ko pagarina Eiropas Savienības Uzraudzības misijas pilnvaru termiņu (1) (“ESUM”).

(2) Padome 2005. gada 21. novembrī pieņēma Vienoto rīcību 2005/807/KĀDP (2), ar ko USUM pilnvaru termiņu pagarina līdz 2006. gada 31. decembrim.

(3) ESUM būtu jāturpina darbības Rietumbalkānos, atbalstot Eiropas Savienības politiku minētajā reģionā, īpašu uzmanību pievēršot politikas norisēm un drošības jomas notikumu attīstībai Kosovā un Serbijā, kā arī kaimiņu reģionos, ko varētu ietekmēt nelabvēlīgi notikumu pavērsieni Kosovā.

(4) ESUM klātbūtnei Albānijā būtu jābeidzas līdz 2006. gada beigām.

(5) ESUM klātbūtne Melnkalnē būtu jāsamazina līdz 2 pārraugiem līdz 2006. gada beigām, un tās klātbūtnei Melnkalnē būtu jābeidzas 2007. gada pirmajā pusē.

(6) ESUM kopumā būtu jābeidzas 2007. gadā, un Padomes Ģenerālsekretariātam līdz 2007. gada vidum būtu jāiesniedz pilnīgs ziņojums par ESUM darbības izbeigšanas stratēģiju.

(7) Tādēļ ESUM pilnvaru termiņš būtu attiecīgi jāpagarina un pilnvaras jāgroza,

IR PIEŅĒMUSI ŠO VIENOTO RĪCĪBU.

1. pants

Ar šo ESUM pilnvaru termiņu, kā tas norādīts Vienotajā rīcībā 2002/921/KĀDP, pagarina līdz 2007. gada 31. decembrim.

2. pants

Ar šo Vienoto rīcību 2002/921/KĀDP groza šādi:

1) 2. panta 2. punkta a) apakšpunktu aizstāj ar šādu apakšpunktu: “a) pārrauga politiskās norises un drošības jomas notikumu attīstību teritorijā, par ko tā ir atbildīga, īpašu uzmanību pievēršot Kosovai un Serbijai, kā arī kaimiņu reģioniem, ko varētu ietekmēt nelabvēlīgi notikumu pavērsieni Kosovā;”;

2) 3. panta 3. punktu aizstāj ar šādu punktu: “3. Ģenerālsekretārs/Augstais pārstāvis nodrošina to, ka ESUM darbojas elastīgi un racionāli. Šajā sakarā viņš regulāri pārskata ESUM funkcijas un ģeogrāfisko teritoriju, lai turpinātu pielāgot ESUM iekšējo organizāciju Savienības prioritātēm Rietumbalkānos. Komisija ir pilnībā iesaistīta. Ņemot vērā to, ka ir panākta vienprātība līdz 2007. gada beigām slēgt visu ESUM, līdz 2007. gada vidum iesniedz pilnīgu ziņojumu par ESUM darbības izbeigšanas stratēģiju.”;

3) 8. panta otro daļu aizstāj ar šādu daļu: “To piemēro līdz 2007. gada 31. decembrim.”.

3. pants

Laikposmam no 2007. gada 1. janvāra līdz 2007. gada 31. decembrim finanšu atsauces summa to izdevumu segšanai, kas saistīti ar ESUM, ir EUR 2 318 000. No šīs summas sedz arī izdevumus, kas attiecas uz ESUM darbības izbeigšanu.

4. pants

Šī vienotā rīcība stājas spēkā tās pieņemšanas dienā.

5. pants

Šo vienoto rīcību publicē Eiropas Savienības Oficiālajā Vēstnesī.

Briselē, 2006. gada 30. novembrī Padomes vārdā — priekšsēdētāja L. HYSSÄLÄ

(1) OV L 321, 26.11.2002., 51. lpp.

(2) OV L 303, 22.11.2005., 61. lpp.
31997F0719(01)
19.7.1997. EIROPAS KOPIENU OFICIĀLAIS VĒSTNESIS C 221/1
PADOMES AKTS
(1997. gada 19. jūnijs),
ar ko, pamatojoties uz Līguma par Eiropas Savienību K3. pantu un Eiropola K onvencijas 41. panta
3.punktu,sastādaProtokoluparEiropola,tāstruktūrulocekļu,direkto ravietniekuunEiropoladarbinieku
privilēģijām un imunitāti
(97/K 221/01)
EIROPAS SAVIENĪBAS PADOME,
ņemot vērā Līgumu par Eiropas Savienību, jo īpaši tā K3. pantu,
ņemot vērā Konvenciju par Eiropas Policijas biroja izveidi (Eiropola Kon venciju) (1), kas pieņemta atbilstīgi
K3. pantam Līgumā par Eiropas Savienību, jo īpaši tās 41. panta 3. punktu,ņemot vērā to, ka Eiropolam, tā struktūru locekļiem, direktora vietnieki em un Eiropola darbiniekiem ir visas
privilēģijas un imunitāte, kas ir vajadzīga to pienākumu veikšanai saska ņā ar protokolu, kas nosaka visām
dalībvalstīm piemērojamos noteikumus,
IRNOLĒMUSIsastādītprotokolu,kuratekstsirpievienotspielikumāunku rušodienparakstījaEiropasSavienības
dalībvalstu valdību pārstāvji,IESAKA dalībvalstīm to apstiprināt saskaņā ar to attiecīgajām konstituc ionālajām prasībām.
Luksemburgā, 1997. gada 19. jūnijā
Padomes vārdā —
priekšsēdētājs
M. DE BOER
(1) OV C 316, 27.11.1995., 1. lpp.54 LV Eiropas Savienības Oficiālais Vēstnesis 19/1. sēj.
Oficiālais Vēstnesis 326 , 21/11/2001 Lpp. 0001 - 0001



Padomes Akts (2001. gada 16. oktobris), ar ko atbilstoši Līguma par Eiropas Savienību 34. pantam izstrādā protokolu Konvencijai par Eiropas Savienības dalībvalstu savstarpēju palīdzību krimināllietās (2001/C 326/01) EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā 31. panta a) apakšpunktu un 34. panta 2. punkta d) apakšpunktu, ņemot vērā Francijas Republikas iniciatīvu [1], ņemot vērā Eiropas Parlamenta atzinumu [2], tā kā: (1) Lai sasniegtu Savienības mērķus, jāuzlabo noteikumi par Eiropas Savienības dalībvalstu savstarpēju palīdzību krimināllietās, un tādēļ jāizstrādā protokols, kā noteikts šā akta pielikumā. (2) Uz protokola 8. pantu attiecas 1. pants Padomes Lēmumā 1999/437/EK (1999. gada 17. maijs) par dažiem pasākumiem, lai piemērotu Eiropas Savienības Padomes, Islandes Republikas un Norvēģijas Karalistes Nolīgumu par abu minēto valstu iesaistīšanos Šengenas acquis īstenošanā, piemērošanā un izstrādē [3]. (3) Ir ievērotas minēto noteikumu procedūras, kas izklāstītas Nolīgumā, ko noslēgusi Eiropas Savienības Padome un Islandes Republika un Norvēģijas Karaliste par šo valstu iesaistīšanu Šengenas acquis īstenošanā, piemērošanā un izstrādē [4]. (4) Paziņojot par šā akta pieņemšanu Islandes Republikai un Norvēģijas Karalistei saskaņā ar iepriekšminētā nolīguma 8. panta 2. punkta a) apakšpunktu, abas šīs valstis jo īpaši informēs par 16. panta saturu — par tā stāšanos spēkā attiecībā uz Islandi un Norvēģiju, IR NOLĒMUSI, ka ar šo izstrādā protokolu, kura teksts ir pielikumā un kuru šodien parakstīja Savienības dalībvalstu valdību pārstāvji, IESAKA to pieņemt dalībvalstīm saskaņā ar to atbilstīgajām konstitucionālajām prasībām, AICINA dalībvalstis minētajā nolūkā uzsākt atbilstīgās procedūras līdz 2002. gada 1. jūlijam. Luksemburgā, 2001. gada 16. oktobrī Padomes vārdā — priekšsēdētājs D. Reynders [1] OV C 243, 24.8.2000., 11. lpp. [2] Atzinums sniegts 2001. gada 4. oktobrī (Oficiālajā Vēstnesī vēl nav publicēts). [3] OV L 176, 10.7.1999., 31. lpp. [4] OV L 176, 10.7.1999., 36. lpp. --------------------------------------------------
Official Journal L 363 , 31/12/1980 P. 0049 - 0049

Greek special edition: Chapter 03 Volume 32 P. 0175



Komisijas Regula (EEK) Nr. 3473/80 (1980. gada 30. decembris), ar ko pielāgo dažādas regulas eļļas un tauku nozarē sakarā ar Grieķijas pievienošanos EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Grieķijas Pievienošanās aktu 1 un jo īpaši tā 146. pantu, tā kā, ievērojot Pievienošanās akta 22. pantu, atbilstoši akta II pielikumā izklāstītajām pamatnostādnēm jāizstrādā pielāgojumi šādām regulām: - Komisijas 1972. gada 7. jūnija Regulai (EEK) Nr. 1204/72, ar ko paredz sīki izstrādātus noteikumus subsīdiju sistēmas piemērošanai eļļas augu sēklām 2, kurā jaunākie grozījumi izdarīti ar Regulu (EEK) Nr. 2924/80 3, - Komisijas 1977. gada 23. decembra Regulai (EEK) Nr. 2960/77 par sīki izstrādātiem noteikumiem intervences aģentūru krājumā esošas olīveļļas tirgošanai 4, kurā jaunākie grozījumi izdarīti ar Regulu (EEK) Nr. 2309/80 5, - Komisijas 1978. gada 28. decembra Regulai (EEK) Nr. 3136/78, ar ko paredz sīki izstrādātus noteikumus par to, kā konkursa kārtībā noteikt ievedmuitu olīveļļai 6, kurā jaunākie grozījumi izdarīti ar Regulu (EEK) Nr. 1037/79 7; tā kā būtu jākoriģē arī Komisijas 1980. gada 5. decembra Regula (EEK) Nr. 3172/80, ar ko paredz sīki izstrādātus noteikumus par to, kā ieviest patēriņa atbalsta sistēmu attiecībā uz olīveļļu 8, un aizstāj Regulu (EEK) Nr. 557/79 9, IR PIEŅĒMUSI ŠO REGULU. 1. pants 1. Ar šo Regulu (EEK) Nr. 1204/72 groza šādi: a) regulas 27. panta 2. punkta pirmajai daļai pievieno šādu frāzi: "E "; b) regulas 27. panta 2. punkta otrās daļas b) punktā pievieno šādu frāzi: " 2 (EOK) . 2114/71 ". 2. Regulas (EEK) Nr. 2960/77 16. panta 2. punktam pievieno šādu frāzi: " (EOK) . 2960/77". 3. Regulas (EEK) Nr. 3136/78 4. panta 1. punktam pievieno šādu frāzi: "- ( ) 100 ". 4. Ar šo Regulu (EEK) Nr. 3172/80 groza šādi: a) regulas 4. panta 1. punktam pievieno šādu frāzi: "- (EOK)-Eapzīmē uzņēmumus, kas atrodas Grieķijā"; b) regulas 14. panta 2. punkta a) apakšpunkta otrajā ievilkumā svītro vārdu "Grieķijai"; c) pielikumā pievieno sākumburtus "EK". 2. pants Šī regula stājas spēkā 1981. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1980. gada 30. decembrī Komisijas vārdā priekšsēdētāja vietnieks Finn Gundelach 1 OV L 291, 19.11.1979., 17. lpp. 2 OV L 133, 10.6.1972., 1. lpp. 3 OV L 304, 13.11.1980., 16. lpp. 4 OV L 348, 30.12.1977., 46. lpp. 5 OV L 233, 4.9.1980., 13. lpp. 6 OV L 370, 30.12.1978., 72. lpp. 7 OV L 130, 29.5.1979., 20. lpp. 8 OV L 331, 9.12.1980., 27. lpp. 9 OV L 73, 24.3.1979., 12. lpp.
Oficiālais Vēstnesis L 174 , 21/06/1982 Lpp. 0020 - 0022

Speciālizdevums spāņu valodā: Nodaļa 11 Sējums 15 Lpp. 0245

Speciālizdevums portugāļu valodā Nodaļa 11 Sējums 15 Lpp. 0245



Padomes Regula (EEK) Nr. 1534/82 (1982. gada 25. maijs) par to, kā piemērot EEK un Šveices Apvienotās komitejas Lēmumu Nr. 5/81, ar ko groza Eiropas Ekonomikas kopienas un minētās valsts nolīguma 1. un 2. protokolu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā Eiropas Ekonomikas kopiena 1972. gada 22. jūlijā parakstīja nolīgumu ar Šveices Konfederāciju [1], kas stājās spēkā 1973. gada 1. janvārī; tā kā saskaņā ar iepriekšminētā nolīguma 12.a pantu Apvienotā komiteja pieņēma Lēmumu Nr. 5/81, ar ko groza 1. un 2. protokolu; tā kā šis lēmums ir jāpiemēro Kopienā, IR PIEŅĒMUSI ŠO REGULU. 1. pants Lai piemērotu Eiropas Ekonomikas kopienas un Šveices Konfederācijas nolīgumu, Apvienotās komitejas Lēmumu Nr. 5/81 piemēro Kopienā. Lēmuma teksts ir pievienots šai regulai. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1982. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1982. gada 25. maijā Padomes vārdā — priekšsēdētājs L. Tindemans [1] OV L 300, 31.12.1972., 189. lpp. --------------------------------------------------
Oficiālais Vēstnesis L 143 , 02/06/1983 Lpp. 0012 - 0012

Speciālizdevums spāņu valodā: Nodaļa 03 Sējums 28 Lpp. 0027

Speciālizdevums portugāļu valodā Nodaļa 03 Sējums 28 Lpp. 0027

Speciālizdevums somu valodā: Nodaļa 3 Sējums 16 Lpp. 0114

Speciālizdevums zviedru valodā: Nodaļa 3 Sējums 16 Lpp. 0114



Komisijas Regula (EEK) Nr. 1400/83 (1983. gada 1. jūnijs), ar kuru sešpadsmito reizi groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1183/82 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 1149/83 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, minētā regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumu groza šādi. Izsludinātāju dienestu saraksts jāpapildina, importētāju valstu alfabētiskā secībā iekļaujot tajā šādus dienestus: Importētāja valsts | Izsludinātājs dienests | Irāna | République Islamique de l'Iran Ministère de l'Agriculture Société des Industries du lait de l'Iran Iran Milk Industry Avenue Dr Ali Shariati N 737 Teheran | Šrilanka | Lanka Milk Foods (CWE) Ltd Welisara Ragama | 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1983. gada 1. jūnijā Komisijas vārdā — Komisijas loceklis Poul Dalsager [1] OV L 148, 28.6.1968., 13. lpp. [2] OV L 140, 20.5.1982., 1. lpp. [3] OV L 272, 26.9.1981., 25. lpp. [4] OV L 124, 12.5.1983., 33. lpp. --------------------------------------------------
Oficiālais Vēstnesis L 184 , 08/07/1983 Lpp. 0015 - 0015

Speciālizdevums spāņu valodā: Nodaļa 03 Sējums 28 Lpp. 0105

Speciālizdevums portugāļu valodā Nodaļa 03 Sējums 28 Lpp. 0105

Speciālizdevums somu valodā: Nodaļa 3 Sējums 16 Lpp. 0141

Speciālizdevums zviedru valodā: Nodaļa 3 Sējums 16 Lpp. 0141



Komisijas Regula (EEK) Nr. 1857/83 (1983. gada 7. jūlijs), ar kuru septiņpadsmito reizi groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1600/83 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 1400/83 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, minētā regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumu groza šādi. Izsludinātāju dienestu saraksts jāpapildina, importētāju valstu alfabētiskā secībā iekļaujot tajā šādus dienestus: Importētāja valsts | Izsludinātājs dienests | Tunisija | Centrale laitière Tunisie Lait SA, 4040 Sidi Bou Ali | 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1983. gada 7. jūlijā Komisijas vārdā — Komisijas loceklis Poul Dalsager [1] OV L 148, 28.6.1968., 13. lpp. [2] OV L 163, 2 2.6.1983., 56. lpp. [3] OV L 272, 26.9.1981., 25. lpp. [4] OV L 143, 2.6.1983., 12. lpp. --------------------------------------------------
Oficiālais Vēstnesis L 220 , 11/08/1983 Lpp. 0013 - 0014

Speciālizdevums somu valodā: Nodaļa 2 Sējums 3 Lpp. 0204

Speciālizdevums spāņu valodā: Nodaļa 02 Sējums 10 Lpp. 0048

Speciālizdevums zviedru valodā: Nodaļa 2 Sējums 3 Lpp. 0204

Speciālizdevums portugāļu valodā Nodaļa 02 Sējums 10 Lpp. 0048



Komisijas Regula (EEK) Nr. 2288/83 (1983. gada 29. jūlijs), ar ko nosaka bioloģisko un ķīmisko vielu sarakstu, kurš paredzēts 60. panta 1. punkta b) apakšpunktā Padomes Regulā (EEK) Nr. 918/83, ar ko izveido Kopienas sistēmu atbrīvojumiem no muitas nodokļiem EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 918/83, ar ko izveido Kopienas sistēmu atbrīvojumiem no muitas nodokļiem [1], un jo īpaši tās 143. pantu, tā kā Regulas (EEK) Nr. 918/83 60. panta 1. punkta b) apakšpunktā un 2. punktā paredzēts, ka bioloģisku vai ķīmisku vielu ievedumiem, kas veikti vienīgi nekomerciāliem mērķiem un paredzēti vai nu valsts iestādēm vai to struktūrvienībām, vai dienestiem, kas saistīti ar šīm iestādēm, vai arī oficiāli apstiprinātām privātām iestādēm, kuru galvenā darbības joma ir izglītība vai zinātniskā pētniecība, piemēro atbrīvojumu no ievedmuitas nodokļiem; tā kā šis atbrīvojums tomēr attiecas tikai uz bioloģiskām vai ķīmiskām vielām, kurām Kopienas muitas teritorijā nav līdzvērtīgu produktu un kuras iekļautas sarakstā, kas izveidots saskaņā ar iepriekš minētās regulas 143. panta 2. un 3. punktā noteikto kārtību, tā kā atbilstīgi informācijai, kas iegūta no dalībvalstīm, Kopienas muitas teritorijā nav produktu, kas ir līdzvērtīgi šīs regulas pielikumā uzskaitītajām bioloģiskajām un ķīmiskajām vielām, tā kā šajā regulā paredzētie pasākumi atbilst atzinumam, ko sniegusi Muitas nodokļu atbrīvojumu komiteja, IR PIEŅĒMUSI ŠO REGULU. 1. pants Saraksts, kurā uzskaitītas tās bioloģiskās un ķīmiskās vielas, kuru ievedumiem Kopienā piemēro atbrīvojumu no ievedmuitas nodokļa, kas paredzēts Regulas (EEK) Nr. 918/83 60. panta 1. punkta b) apakšpunktā, iekļauts šīs regulas pielikumā. 2. pants Šī regula stājas spēkā 1984. gada 1. jūlijā. Šī regula uzliek saistības kopumā un ir tieši piemērojama visās dalībvalstīs. Briselē, 1983. gada 29. jūlijā Komisijas vārdā — Komisijas loceklis Karl-Heinz Narjes [1] OV L 105, 23.4.1983., 1. lpp. -------------------------------------------------- PIELIKUMS Kārtas Nr. | KMT pozīcijas Nr. | Apraksts | 20273 | 29.01 A | 3-metilpent-1-ēns | 20274 | 29.01 A | 4-metilpent-1-ēns | 20275 | 29.01 A | 2-metilpent-2-ēns | 20276 | 29.01 A | 3-metilpent-2-ēns | 20277 | 29.01 A | 4-metilpent-2-ēns | 21154 | 29.01 A | okt-2-ēns | 25634 | 29.01 C II | P-menta-1(7), 2-diēns (beta-felandrēns) | 14364 | 29.24 B | dekametonija bromīds (INN) | 20641 | 29.27 | 1 naftonitrils | 20642 | 29.27 | 2 naftonitrils | 14769 | 29.02 C | 4,4'-dibrombifenils | 17305 | 29.03 A | etilmetānsulfonāts | 22830 | 29.38 B I | retinilacetāts | 18892 | 29.05 A III | mioinozitols (mezoinozitols) | 21887 | 35.07 | fosfoglikomutāze | 19057 | 35.07 | laktāta dehidrogenāze | 20193 | 29.10 B | metil-alfa-D-manozīds | --------------------------------------------------
Oficiālais Vēstnesis L 336 , 01/12/1983 Lpp. 0052 - 0052

Speciālizdevums spāņu valodā: Nodaļa 03 Sējums 29 Lpp. 0129

Speciālizdevums portugāļu valodā Nodaļa 03 Sējums 29 Lpp. 0129

Speciālizdevums somu valodā: Nodaļa 3 Sējums 17 Lpp. 0013

Speciālizdevums zviedru valodā: Nodaļa 3 Sējums 17 Lpp. 0013



Komisijas Regula (EEK) Nr. 3388/83 (1983. gada 30. novembris), ar kuru divdesmito reizi groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1600/83 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 3233/83 [4], izveidoja to dienestu sarakstu, kuri importētājās trešās valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, minētā regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumā importētājas valsts Alžīrijas pirmo dienestu "Office national de commercialisation (Onaco), 29, rue Ben M'Hidi, Larbi" aizstāj ar šādu: "Office national de commercialisation (Onaco) vai Entreprise Nationale de Produits Alimentaires (ENAPAL) 29, rue Larbi Ben M'Hidi Alger" . 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1983. gada 30. novembrī Komisijas vārdā — Komisijas loceklis Poul Dalsager [1] OV L 148, 28.6.1968., 13. lpp. [2] OV L 163, 22.6.1983., 56. lpp. [3] OV L 272, 26.9.1981., 25. lpp. [4] OV L 319, 17.11.1983., 25. lpp. --------------------------------------------------
Oficiālais Vēstnesis L 126 , 12/05/1984 Lpp. 0001 - 0002

Speciālizdevums somu valodā: Nodaļa 11 Sējums 11 Lpp. 0114

Speciālizdevums spāņu valodā: Nodaļa 02 Sējums 10 Lpp. 0228

Speciālizdevums zviedru valodā: Nodaļa 11 Sējums 11 Lpp. 0114

Speciālizdevums portugāļu valodā Nodaļa 02 Sējums 10 Lpp. 0228



Padomes Regula (EEK) Nr. 1262/84 (1984. gada 10. aprīlis) par noslēgto Starptautisko preču robežkontroles saskaņošanas konvenciju EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Komisijas ieteikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā 1982. gada 21. oktobrī Ženēvā noslēgtā Starptautiskā konvencija par preču robežkontroles saskaņošanu ievieš noteikumus, kas vērsti uz preču starptautiskās aprites veicināšanu, tirdzniecības šķēršļu atcelšanas arvien plašāku veicināšanu un pasaules tirdzniecības attīstības sekmētu, tādējādi īstenojot mērķus, kas sakrīt ar Eiropas Ekonomikas kopienas tirdzniecības politikas mērķiem; tā kā minētā konvencija cita starpā Kopienai ļauj, no vienas puses, piemērot savus tiesību aktus attiecībā uz pārbaudēm, ko izdara uz tās iekšējām robežām, un, no otras puses, attiecībā uz tās kompetencē esošajiem jautājumiem savā vārdā īstenot piešķirtās tiesības un pildīt pienākumus, ko minētā konvencija uzliek valstīm, kuras ir tās Līgumslēdzējas puses; tā kā tāpēc Kopienas vārdā būtu jāpieņem Starptautiskā konvencija par preču robežkontroles saskaņošanu, IR PIEŅĒMUSI ŠO REGULU. 1. pants Ar šo Eiropas Ekonomikas kopiena apstiprina Starptautisko konvenciju par preču robežkontroles saskaņošanu. Kopiena piemēro minēto konvenciju attiecībā uz kontroli, ko izdara pie tās ārējām robežām, saskaņā ar minētās konvencijas 15. pantu. Konvencijas teksts ir pievienots šai regulai. 2. pants Ar šo Padomes priekšsēdētājs tiek pilnvarots Kopienas vārdā glabāt ratificēšanas dokumentu saskaņā ar minētās konvencijas 16. panta 3. punkta a) apakšpunktu [3]. Šī regula uzliek saistības kopumā un ir tieši piemērojama visās dalībvalstīs. Briselē, 1984. gada 10. aprīlī Padomes vārdā — priekšsēdētājs C. Cheysson [1] OV C 46, 20.2.1984., 113. lpp. [2] OV C 35, 9.2.1984., 3. lpp. [3] Konvencijas spēkā stāšanās datumu Padomes ģenerālsekretariāts publicēs Eiropas Kopienu Oficiālajā Vēstnesī. --------------------------------------------------